BATON DEZITIJATSKI, DEZITIJATSKA POLITIJA I VIZIJA USTANKA 



Referat pod naslovom „Dezitijatsko područje, politička organizacija, Baton i ciljevi ustanka" izložen 
na međunarodnom znanstvenom savjetovanju „BELLVM BATONIANVM MM", Filozofski fakultet u 
Zagrebu i Hrvatska akademija znanosti i umjetnosti, 5-7. XI. 2009. god. sa referatom. 



Baton Dezitijatski 

Ilirski narod Dezitijati su bili glavni stub Velikog Ilirskog ustanka od 6. do 9. god. n. e. 1 
Njihovo učešće u ustaničkim zbivanjima je bilo usko vezano za samu sudbinu ustanka, od njegovog 
izbijanja u proljeće 6. god. n. e. (vjerojatno na samom dezitijatskom teritoriju) pa sve do predaje 
Batona Dezitijatskog u rujnu 9. god. n. e. O tome svjedoći i literarna izvorna građa, jer od pet 
spominjanja dezitijatskog imena u djelima antičkih pisaca, tri se odnose na razdoblje ustanka, i to 
Strabon (VII, 5, 3), Velej Paterkul (II, CXV, 1, 4) i Kasije Dion (LV, 29, 2). Uostalom, inicijator 
izbijanja ustanka i vrhovni vojvoda ustaničkih snaga (jedno vrijeme u kolegijalnom odnosu sa 
svojim imenjakom iz naroda Breuka) je bio Baton (Bato, o Barcov), vojni i politički dužnosnik 
dezitijatske politije kojeg u kontekstu ustanka spominju Ovidije (Ех Ponto, II, I, 46), Strabon (VII, 5, 
3), Velej Paterkul (II, СХ, 4-5) 2 , Svetonije ( Tib . 20), Kasije Dion (LV, 29, 2; LV, 32, 3; LV, 34, 4; LVI, 
12, 2-3; LVI, 13, 2; LVI, 16, 1-3) i natpis CILV 3346 iz Verone. 

Vrijeme i mjesto rođenja Batona Dezitijatskog 3 su, na osnovi do danas poznatih podataka iz 
izvorne građe, nepoznati. Jedino iz činjenica da se on u toku ustanka 6-9. god. n. e. pojavljuje kao 
već izgrađeni dezitijatski politički i vojnički dužnosnik, te da krajem rata ima sina u mladićkoj dobi 
možemo pretpostaviti se on u početku ustanka nalazio u svojoj zreloj dobi, sigurno ne mlađi od 35 



O Velikom Ilirskom ustanku od 6, do 9- god. n. e. v. Mesihović, 2007, 314 - 617 
J U indeksu Loeb izdanja Historiae Romanae Veleja Paterkula (str. 410), dvojica Batona, vrhovnih vojvoda 

ustanka, se potpuno pogrešno navode kao «braća. vođe Panonaca« (brothers, leaders of Pannonians). Inače u Loeb 
izdanju i to u njegovom engleskom prijevodu i objašnjenima nailazimo i na niz grešaka priređivača, izraženim 
posebice u onim dijelovima teksta koji se odnose na naše zemlje. Priređivač se primarno u tom pogledu držao starije 
literature i rezultata prvih istraživanja koji su mu bili dostupni preko literature na svjetskim jezicima, i osjeti se da on 
slabo poznaje antičku povijest i topografiju zemalja zapadnog Balkana. 

Dezitijatski se upotrebljava samo kao terminus techicus, u svrhu distinkcije u odnosu na drugog Batona, a ne 
kao neka vrsta stvarnog nadimka. 




godina starosti, ali ne i stariji od 45 godina. 4 Baton Dezitijatski se u toku ustanka morao nalaziti u 
razdoblju svoga života kada je mogao najviše svojim znanjem, iskustvom, aktivnošću i snagom 
doprinijeti političkim i vojnim poslovima svoje zajednice. On je morao raspolagati i sa dovoljno i 
životnog iskustva, ali se i nalaziti u životnom dobu koje ne bi bilo otežavajuća okolnost za njegovu 
iznimnu aktivnost, odlučnost i energičnost koju je ispoljavao u toku ustanka. Baton Dezitijatski je 
osim toga nesumnjivo bio i mlađi u odnosu na drugog vrhovnog vojvodu ustanka. Za mjesto 
rođenja jedino možemo pretpostaviti da se nalazilo negdje na prostorima Gornje Bosne. Baton je 
vjerojatno kao politički dužnosnik dezitijatske politije i već nesumnjivo ugledni, iskusni i 
afirmirani pojedinac bio i zapovjednik dezitijatskog pomoćnog kontingenta koji je trebao biti 
upućen u rat protiv kralja Markomana Marobodua, Nakon izbijanja ustanka 6. god. n. e. i stvaranja 
ustaničkog Saveza postao je jedan od dvojice vrhovnih vojvoda, a poslije odmetnuća Batona 
Breučkog ostao je jedini predvodnik ustaničkih snaga. Predao se u IX. mjesecu 9. god. n. e. 
zapovjedniku protu-ustaničkih snaga na ratištima ilirskih zemalja Tiberiju, budućem rimskom caru. 
Poslije predaje, interniran je u Ravenu, gdje je možda i umro. 5 

Ime Baton je inače vrlo često na dezitijatskom području i preko epigrafskih spomenika 
pronađenih na prostoru Gornje Bosne i lašvanskog porječja evidentirana su još trojica Dezitijata po 
imenu Baton . 6 Na natpisu CIL III 12 779 iz Malog Mošunja kod Travnika spominje se izvjesni Baton 
koji je zajedno sa svojom suprugom, od čijeg imena je ostao sačuvan samo zadnji dio - va , podigao 
spomenik i posvetio natpis svome rano preminulom djetetu . 7 U Trijuši kod Zenice je pronađen 



Batonov sin se zvao Skeuas (kod Kasija Diona u obliku akuzativa jednine Екшал’). Za vrijeme ustanka 6-9. god. 
n. e. bio u svojoj mladićkoj dobi, jer u IX. mjesecu 9. god. n. e. nastupa kao ovlašteni pregovarač svoga oca, što ne bi 
mogao biti da nije bio odgovarajuće starosti. Od povijesnih vrela spominje ga po imenu jedino Kasije Dion (LVI, 16,1). 

Nakon što je pred oružanom silomsvoga suparnika Katualda prešao Dunav, Marobodu je osigurano «»sigurno i 
časno utočište* u Raveni. Po Tacitu, Marobodu nije Italiju napustio 18 godina, gdje je vodio lagodan i luksuzan život. 
(Vell. II, СХХ1Х, 3: Tac. Ann. II, 62 - 63: III, 11). Vjerojatno je ista ili slična sudbina načina života u Raveni «zadesila» i 
Batona Dezitijatskog. Nije nemoguće pretpostaviti da su se Baton i Marobodu, pa i Arminijeva supruga Tusnelda 
susretali u ovoj italskom gradu. Sa Arminijevim i Tusneldinim sinom, kojeg Strabon (VII, 1, 4, C 292) zove 0ou|is7iKO^ 
i koji se odgojio u Raveni ( Tac . Ann. I, 58), po Tacitu su se kasnije nemilostivo poigrali. v. Tacit, Anali, 1970, Bilješke, 
458, pogl. 58. Arminije (Arminius cc 17. god. p. n. e. - 21. god. n. e.) je imao 22/23 godine kada je izbio Ilirski ustanak. 
Baton Dezitijatski je po godinama sigurno bio bliži Marobodu (cc. 30. god. p. n. e. - 37. god. n. e.) 

O imenu Baton u ilirskoj onomastici v. Mesihović, 2007, 84 - 88 
Truhelka, 1890, 188; Patsch, 1893, 702; Bojanovski, 1988, 166; Mesihović, 2007, 900 



7 




natpis CIL III 12 772 na kome se spominje Baton, otac Platora, 8 Na lokalitetu Vina, Župča kod Breze 
je pronađen sepulkralni spomenik ILJug III, 1591sa spomenom Batona, sina Likaja. 9 



Dezitijatska politija 10 

Osovina dezitijatskog teritorija je bio gornji tok rijeke Bosne, i moguće tok rijeke Lašve. 
Južnu granicu dezitijatskog područja je zbog zemljopisnih karakteristika, odnosno postojanja 
planinskog lanca poznatog kao bjelašnički masiv, moguće lakše odrediti, a veza sa sjevernom 
Hercegovinom je preko toga pojasa održavana kao i danas preko prijevoja Ivan, kojim se ulazilo u 
Gornju Bosnu, Dezitijatsko područje se na istoku pružalo do prvih planinskih oblasti romanijskog 
područja, ne ulazeći u zonu porječja Prače. Na sjevernom pravcu granica je vjerojatno išla sve do 
rijeke Krivaje, odnosno breučkog područja, te prema Vlašiću koji je odvajao dezitijatsko područje od 
mezejskoj prostora. Na zapadu su planinski masivi Vranice i Bitovnje isto činili zemljopisnu granica 
prema Skopljanskoj udolini i ramskom području. Na navedenom prostoru u protohistorijskom 
dobu razvila se politička jedinica sa dezitijatskim imenom. Ova dezitijatska politija je imala dug 
razvojni period, prvo kao nezavisni politički entitet 11 u preddržavnoj formi, a zatim kao peregrinska 
civitas u okviru Rimskog sustava. 12 

Sam proces i način stvaranja dezitijatske političke jedinice koji se odigravao u toku 
protohistorijskog perioda može se djelomično pokušati rekonstruirati i pomoću pisanih vrela. Iz 
činjenice da sva pisana vrela latinske i grčke jezičke provenijencije jasno obnašatelja najviše 
političke izvršne institucije kod Dezitijata tituliraju terminom vojvoda (dux, f|ysp,cov) može 
djelomično ocrtati glavne pravce političkog razvitka, pa i ujedinjenja dezitijatske narodnosne 
zajednice. Sudeći po vrelima vrhovni obnašatelj izvršne političke vlasti u dezitijatskom entitetu, i 
kasnije dezitijatskoj civitas do 9. god. n. e. bio je primarno, ustvari najviši vojni zapovjednik. Na 



8 Truhelka, 1892, 349: Patsch, 1893, 702; Sergejevski, 1932, 44, No. 403, Tfl. XIX, fig. 6; Mesihović, 2007, 900; 
904 

9 D.Rendić-Miočević, 1948, 15, 32; 49; Мауег, 1957, 81-82; Alfoldy, 1969; Mikolji, 1969, 13-14; Bojanovski, 1988, 
146, fus. 15; Paškvalin, 1996, 96-97 i fus. 9: Isto, 2000, 194; Škegro, 1997, 102, br. 125: Mesihović, 2007, 84 - 93; 854 - 
856; 891; 900; 903; 905 - 906; 910; 912 

Izrazom politija (ПоХгтега) se u radu se podrazumijeva zajednica koja je izgradila vlastiti sustav upravljanja 
samom sobom (s funkcionalnim institucijama). Politijogeneza je proces nastajanja takve zajednice. Miroslava Mirković 
(2002, 21) upotrebljava za isto izraz 

заједница, оних који су организовани као политеје, тј. имају државу и организовано политичко 
деловање." 

О izrazu „politički entitet" u kontekstu prapovijesnih i protohistorijskih političkih jedinica v. Mesihović, 2007, 
157, fus.6 ; Isto, 2007 A, 121 - 122, fus. 337 

12 O Dezitijatskoj politiji v. Mesihović, 2007, 188 - 243 




osnovi ove činjenice mogli bismo pretpostaviti sa izvjesnom dozom vjerojatnoće da je stvaranje 
dezitijatske političke jedinice (protohistorijskog entiteta) nastalo kao posljedica prvotnog 
formiranja vojnog saveza. Tako se sami početak egzistencije dezitijatske političke jedinice može 
promatrati kao vojni savez u koji se udružio čitav niz plemena i zajednica koje su još od ranije bile 
etnički, kulturološki, narodnosno i zemljopisno povezane i srodne, te samim tim dijelile i neke 
zajedničke interese u samom početku obrambenog i vojnog karaktera, a ne kao nasilno političko 
podčinjavanje jednom plemenu ili zajednici. Dezitijatska politija je tako kreirana na onim istim 
temeljima kao i Samnitska Liga koja je nastala isto iz potrebe vojnog jedinstva, da bi se onda 
vremenom uslijed niza okolnosti jačala unutarnja kohezija sve do onog trenutka i mjere kada su se 
sastavni dijelovi jedinstvene cjeline smatrali nedjeljivim i od same cjeline i međusobno te osjetili 
subordinirani zajedničkim političkim i drugim (religijskim, gospodarskim) institucijama i 
interesima. 

Za stvaranje dezitijatske političke jedinice presudni činilac bila je neka vrsta vojne i 
obrambene potrebe koja se manifestirala u fenomenu vojnog saveza, koji je moguće je pretpostaviti 
postojao i prije kraja IV. st. p. n. e. Međutim, sigurno ga je tek pojava keltskog osvajačkog činioca 
prebacila na drugi kolosijek razvitka jer su se dezitijatske gornjobosanske i lašvanske zajednice sada 
suočile sa bliskom opasnošću koja se nadvila nad njima. Kelti su oko 310. god. p. n. e. konačno 
srušili ne samo autarijatski politički entitet nego i njegovu narodnosnu zajednicu, čime je 
zapanjujuće naglo prestao dalji razvitak glasinačke kulture starijeg željeznog doba. Tako je prestao 
postojati kulturološki, narodnosni i politički fenomen koji je skoro pola tisućljeća predstavljao 
istočnog susjeda zajednicama nositeljima srednjobosanske kulturne grupe željeznog doba. 13 I oko 
310. god. p. n. e., na od dezitijatskog područja istočnom pravcu se stvorio politički gledano prazan 
prostor bez adekvatnog domorodačkog vojnog bedema sa kojim bi se Kelti kao novi svježi, etnički, 
politički, kulturološki i posebno izrazito vojni i ekspanzionistički element suočili prije nego bi 
mogli ugroziti interese gornjobosanskih i lašvanskih zajednica. Jednostavno rečeno dezitijatske 
zajednice su ostale na ovom pravcu same i otvorene eventualnom keltskom pritisku. Keltsko 
prisustvo dezitijatske zajednice su osjećale i na svojim sjevernim granicama prema panonskim 
oblastima južno od Save gdje su Kelti prodirali i politički i vojno pa sporadično i populacijski, 



13 Ipak je potrebno naglasiti da su od početka V. st. p. n. e., autarijatski interesi primarno bili okrenuti prema 

istočnim oblastima, na koje se izgleda preselio i jedan značajan dio populacije, što se u nekoj mjeri manifestira i vrlo 
slabom međusobnom razmjenom između Autarijata i zajednica nosilaca srednjobosanske kulturne grupe u tom 
periodu. 




posebice u sjeveroistočnoj Bosni, i to još prije od 310. god. p. n. e., u toku druge polovice IV. st. p. 
n. e. Sama Gornja Bosna i drugi dijelovi središnje Bosne su morali i radi svoga prirodnog bogatstva 
izgledati primamljivo Keltima čije je gospodarstvo i društvo osječalo potrebu za metalnim 
sirovinama, posebno nakon neuspjeha njihovog pohoda iz 279. god. p. n. e. na jug poluotoka te 
formiranja i stabiliziranja narodnosne i političke zajednice/politije Skordiska. Radi svega toga bilo je 
neophodno dalje učvrščivanje, produbljivanje i sadržajnije povezivanje i to i na vojnim i na 
političkim osnovama gornjobosanskih i lašvanskih zajednica. Sudeći po materijalnim ostacima, koji 
potvrđuju odsustvo keltskih elemenata koji bi po svome kvantitetu i kvalitetu sugerirali postojanje 
keltske vlasti ili naseljavanja, proces dezitijatskog ujedinjavanja je ne samo ostvario svoju primarnu 
svrhu, nego je doprinio i rađanju jedinstvenog i nedjeljivog naroda sa jasnom političkom 
jedinicom. 14 I nastanak nekropole Kamenjača, koja na neki svoj način simbolizira postojanje 
jedinstvenog dezitijatskog političkog naroda, vremenski se više-manje podudara sa počecima 
latenskog razdoblja, odnosno sa vidljivom pojavom Kelta. A i ratnička grobnica u Vratnici kod 
Visokog pripada razdoblju prodora i stabiliziranja Kelta u oblastima Donje Save i uopće donje 
Panonije, pa bi se možda mogla povezati sa ovom pojavom novog, ekspanzionističkog etničkog, 
narodnosnog i političkog faktora. Uostalom ova grobnica se nalazi na desnoj strani rijeke Bosne i 
situirana je u relativnoj blizini nekropole Kamenjača u Brezi, pa je narodnosno jedinstvo osoba 
sahranjenih u ovim grobnicama nedvojbeno, jer ih dijeli i vrlo kratak vremenski period (između 
stvaralaca grobnice iz Vratnice i za sada evidentiranih početaka sahranjivanja u Kamenjači) od samo 
možda par desetljeća (ili još kraće) i relativno mala prostorna razdaljina. Kao što vidimo i Vratnica i 
Kamenjača svojim postojanjem obilježavaju jedan kratki period posljednjih desetljeća IV. st. p. n. e. 
i samih početaka III. st. p. n. e., a što se analogno podudara sa totalnim raspadom autarijatske 
narodnosne i političke cjeline, zamiranjem glasinačke kulture sjeverne varijante, prodorom Kelta i 
uzdizanjem Dardanaca i Ardijejaca. Tako bi se vrijeme pojave Kelta u Donjoj Panoniji i njihov 
pritisak sa sjevera i istoka, moglo smatrati periodom oblikovanja i srastanja dezitijatskog političkog 
entiteta, odnosno razdoblje konačnog formiranja naroda Dezitijata koji je zauzimao jedno šire 
područje. Vjerojatno su i ranije postojale forme međusobnog udruživanja pojedinih lokalnih, 

Stoljedma ranije, jedna od posrednih posljedica pojave perzijskog čimbenika na jugoistoku Poluotoka je bilo i 
političko ujedinjene autarijatske narodnosne zajednice. Kao što vidimo pojave vanjskih političkih i narodnosnih 
zajednica i novih kulturnih fenomena u okruženju ilirskih zemalja i u njima samima su definitivno donosile sa sobom 
kao popratne pojave i ubrzavanje i pojačavanje društveno-političkog razvitka, odnosno «revolucionarne promjene» u 
društveno-političkim okvirima, strukturama, ustroju i stupnju usložnjavanja autohtonih zajednica, a koji su u 
pojedinim slučajevima donosile na povijesnu pozornicu i nove autohtone političke fenomene, 




plemenskih kneževina (sa centrima u nekim od većih i istaknutijih gradinskih naselja). Možda je i 
postojala neka vrsta i «amfiktionije» (zasnovane na lokalnim obrascima), labave konfederacije 
gornjobosanskih, lašvanskih pa možda i skopljanskih i gornjoramskih zajednica, a čije je djelovanje 
bar utjecalo na postojanje neke zajedničke svijesti. Ipak je tek nova, mnogo izraženija i ozbiljnija 
opasnost praktično, na nama nepoznat način, dovela do pravog političkog ujedinjena u jedinstvenu 
i snažnu narodnosnu cjelinu i politiju koja je u povijesnim vrelima poznata pod imenom 
Dezitijati . 15 Dezitijatske zajednice koje su se suočile sa izvjesnom keltskom prijetnjom jednostavno 
nisu imale drugog rješenja nego da povećavaju ingerencije svoga vojnog saveza, jačaju njegovu 
strukturu i zajedničke institucije koje se tako pretvaraju u moćne, poštovane i autoritativne 
političke institucije. A upravo iz razloga vojne i obrambene osnove na kojoj se temeljio razvitak 
političkog entiteta, kod Dezitijata su dvije zajedničke institucije postale posebno izražajne i 
prisutne, a to su bile skupština vojnika i institucija vrhovnog vojvode. A pošto je skupština vojnika 
ustvari predstavljala narodnu skupštinu tj. najviše suvereno političko tijelo (u zakonodavnom i 
sudskom smislu), onda je i predvodnik i vrhovni zapovjednik koji je sigurno bio zbog svoje funkcije 
i predsjedatelj vojnih/narodnih skupština sve više postojao i vrhovna izvršna politička institucija. I 
na osnovi svega prezentiranog mogao bi se izvesti kao vjerojatni zaključak=> da je, iako je i prije 
kraja IV. st. p. n. e, vjerojatno postojala neka vrsta saveza koji je povezivao gornjobosanske i neke 
središnjobosanske zajednice i plemena prevahodno na vojno — obrambenim potrebama, tek pojava 
Kelta dovela da se na osnovi tog od ranije egzistirajućeg zajedničkog nastupa oblikuje funkcionalan 
i jedinstven dezitijatski politički entitet sa središtem u nekoj od gornjobosanskih zona južno od 
zeničke kotline. Tako bismo terminus ante quem konačnog kreiranja i oblikovanja jedinstvenog 
dezitijatskog političkog entiteta sa svim onim osobnostima koje karakteriziraju razina političkog 
ustroja «protohistorijskog entiteta«, mogli staviti negdje u posljednje razdoblje IV. st. p. n. e. 
Prostor na kojem su živjeli Dezitijati se nalazio u bližem susjedstvu teritorija koje su držali keltski 
Skordisci posebno na istočnim i sjeveroistočnim pravcima, tako da su Dezitijati svoj razvitak morali 
prilagođavati i svjesnosti stalne keltsko-skordičke opasnosti. 

Dolazak Kelta i uspostavljanje etničke, narodnosne i političke formacije Skordiska koja je 
dva stoljeća bila izniman ekspanzivni i remetilački element, poremetili su u velikoj mjeri stanje 

15 Dezitijatske zajednice situirane u dubokoj kontinentalnoj unutrašnjosti i samom središtu prostiranja ilirskog 

svijeta, nisu baš imali nekog vojničkog iskustva i dodira sa drugim etničkim kompleksima. Njihovi ratovi i sukobi 
lokalnog i nešto šireg opsega su stoljećima vođeni na neki više-manje ustaljeni način i tek je dolazak Kelta poremetio tu 
relativnu stabilnost i postupni, evolutivni razvitak i to na prilično radikalan način. 




odnosa na središnjem i dijelu zapadnog, istočnog pa i južnog dijela Balkana, To se neminovno na 
neki način, ako več ne direktno, a ono posredno moralo osjetiti i na tendencije i usmjeravanje 
opčeg razvitka dezitijatskih i drugih središnjo- i posebno istočnobosanskih zajednica. O tim 
ratovima izazvanim skordičkim postojanjem i djelovanjem opče, ali ipak slikovite podatke o 
njihovoj silovitosti daju Strabon, Flor, Apijan, Rufije Fest, Amijan Marcelin. Orozije i Jordanes. 16 
Podaci Flora u prvim rečenicama njegovog poglavlja «Bellum Thracicum«, ukazuju, ako se pod 
njegovim «Tračanima» kriju ustvari Skordisci, da su oni u svojim pohodima prodirali vrlo duboko u 
područja zapadnog Balkana, sve do jadranske obale. 17 To bi značilo da je i dezitijatsko područje 
moglo biti izloženo napadima skordičkih «lutajučih» odreda. I tako su prva razdoblja postojanja 
dezitijatskog političkog entiteta nesumnjivo bila obilježavana i stalnim sukobima sa Skordiscima 
koji su, zbog svoje političke i gospodarske snage puna dva stolječa predstavljali turbulentni činilac 
na dobrom dijelu poluotoka. Prisustvo Kelta, tj, Skordičke «države» je bilo destabilizirajuči faktor po 
autohtone zajednice zapadnog i središnjeg Balkana, skoro sve do pobjede rimske republikanske 
armije pod zapovjedništvom Lucija Kornelija Scipiona Azijagena (možda 84. god. p. n. e.) , i nešto 
kasnije dačke ekspanzije. Ali prestanak skordičkog pritiska, vodio je pojavi novog još vitalnijeg, 
snažnijeg, močnijeg, ambicioznijeg i inteligentnijeg političkog činioca u kontinentalnoj 
unutrašnjosti Balkanskog poluotoka, koji je na kraju i zavladao kompletnim poluotokom. 

Na prostoru za koji se zna ili bar pretpostavlja da je pripadao dezitijatskoj politiji je do 
danas evidentirano oko 90 gradinskih naselja, od kojih su neka znatnih dimenzija kao što su : 

1. Potkraj kod Travnika sa 180 X 100 m (lašvansko porječje) 18 

2. Gladnik kod Travnika sa 130 X 100 m (lašvansko porječje) 19 

3. Krstac u Zbilju kod Visokog 200 X 40 m (Gornja Bosna) 20 

4. Gradac u Mokronogama kod Visokog 300 X 100 (Gornja Bosna) 21 

5. Oštrik u Kuliješu kod Kiseljaka s branjenim prostorom veličine cc 500 X 200 m, i s više 
koncentričnih bedema spada među največa gradinska naselja u Bosni. 22 Do danas je to po 
dimenzijama največi poznati gradinski plato u Gornjoj Bosni, lašvanskom porječju i 

Skopljanskoj udolini. Gradina je situirana na vrlo važnom mjestu između današnjeg 
Kiseljaka i Hadžića, odnosno pruža se od lepeničkog porječja prema sarajevskom području sa 
njegove zapadne strane. Nažalost, skoro je neispitana i takva će zbog postojanja minskog 
polja ostati još dugi vremenski period. 

6. Gradac, Višnjica, Kiseljak, znatnija gradina čiji zaravnjeni plato zauzima površinu od 
nekoliko hektara. 23 

7. Potrebno je istaći i naseobinski kompleks Zlatište-Debelo Brdo-Soukbunar, Sarajevo-Centar, 
koji je jedino nešto bolje istražen i koji je bio vrlo bitna aglomeracija. 24 

Nažalost, istraživanje gradinskih naselja u Gornjoj Bosni i lašvanskom porječju zasnivalo se 
uglavnom na rekognosticiranju i manjim sondažnim istraživanjima. Ipak bi se i na osnovi 
pronađenog materijala iz ovih skromnih istraživanja za određeni broj gradinskih naselja moglo sa 
većom sigurnošću tvrditi da su bile naseljene i u mlađem željeznom dobu (znači da su sigurno 
pripadale dezitijatskoj politiji) i u antičkom periodu, što bi onda moglo značiti da je postojala neka 
vrsta naseobinskog kontinuiteta između navedena dva razdoblja, koje upravo dijeli povijesni 
fenomen Velikog Ilirskog ustanka. To bi onda moglo značiti da su neke od njih postojale i u 
periodu Velikog Ilirskog ustanka. Riječ je o sljedećim lokalitetima : 

1 . Gradac, Hadžići, 25 

2. Velika Gradina, Zenik, Ilidža, 26 

3. Grad Svrake, Vogošća 27 

4. Gradac (Ilinjača), Gornji Kotorac, Ilidža, 28 

5. Debelo Brdo, Sarajevo-Centar, 

6. Gradac Hodidjed, Sarajevo-Stari Grad, 29 

7. Gradina, Gradina, Pale, 30 

8. Zvonigrad, Božići, Fojnica, 31 

9. Gradac, Višnjica, Kiseljak, 

10. Gradac, Homolj, Kiseljak, 32 

11. Veliki Gradac, Ramadanovci-Goduša, Visoko, 33 

12. Crkvina, Podastinje, Kiseljak, 34 

13. Visoki, Grad Visoko, 33 

14. Gradac, Mokronoge-Gunjače, Visoko, 

15. Gradac, Podgora, Breza, 36 

16. Gradina, Dabravine, Vareš, 37 

17. Gradina, Brežani, Kakanj, 38 

18. Bobovac, Dragovići-Mijakovići, Vareš 39 

19. Gradina (Gradac) Karaula, Kakanj, 40 

Možda se bar na neke od navedenih gradinskih naselja mogu odnositi i riječi Veleja 
Paterkula „situ locorum ac montium " , koje navodi u kontekstu žestine otpora Dezitijata u zadnjoj 
fazi Ustanka. U okviru pokušaja rekonstruiranja gornjobosanske naseobinske kulture u periodu 
prijelaza stare u novu eru, nezaobilazno mjesto ima problem dezitijatskog kastela, poznatog preko 
solinskog natpisa podignutog u čast izgradnje cestovne mreže za namjesnika Publija Kornelija 
Dolabele, od čijeg imena su poznata samo prva dva slova HE... Ovaj kastel, odnosno neusmnjivo 
gradinsko naselje, se nalazilo na kraju jedne od cesta koje su polazile iz Salone. Ako je postojalo 
19/20 god. n. e., onda je sigurno postojalo i u periodu Velikog Ilirskog ustanka, i to kao bitnije 
dezitijatsko središte. Nažalost još uvijek nije moguće precizno i konačno lokalizirati dezitijatski 
kastel HE... (uobičajeno se rekonstruira kao Hedum). Pošto se nalazi na vrlo važnoj saobračajnoj 
ruti, koja je sigurno postojala i u ranijim prapovijesnim i protohistorijskim razdobljima, prijedlozi 
njegovog lokaliziranja moraju poštovati i tu činjenicu, odnosno da je riječ o komunikacionom 

čvorištu. Kasnije je ta rimska cesta produžena prema Domaviji (zona Argentarije) i Sirmiju. Tako bi 
se možda za lokaliziranje moglo predložiti i sarajevsko područje, odnosno višemilenijumski 
naseobinski kompleks na Soukbunaru, Debelom Brdu i Zlatištu. 41 Ne bi možda bilo nemoguče 
pomisliti da se i taborište okupljenih novaka koji su se pobunili u proljeće 6. god. n. e., nalazilo baš 
na nekom saobračajnom čvorištu odakle je postojao i put prema panonskom bazenu, kao što je to 
navedeni dezitijatski kastel. Zbog svoje zemljopisne pozicije, u samom središtu ustaničkog 
područja, dezitijatski prostor je bio zahvaćen borbenim operacijama na samom početku ustanka u 
proljeće 6. god. n. e. i u zadnjim mjesecima otpora u ljeto 9. god. n. e. Tok borbenih operacija i 
pokreta trupa sa obje strane se vjerojatno odvijao sa osloncem na protohistorijski komunikacioni 
sustav Gornje Bosne i lašvanskog porječja. Na osnovi rasporeda gradinskih naselja, kao i pravaca 
kasnije rimske saobračajne mreže, mogao bi se pokušati rekonstruirati i taj komunikacioni sustav 
koji je postojao na prijelazu iz stare u novu eru. Sudeći po Kasiju Dionu, ustaničke trupe, čiju su 
kostur činili pobunjeni novaci, po direktnim zapovjedništvom Batona Dezitijatskog, su se odmah 
nakon pobjede uputili prema Saloni. 

Itinerarij Batona Dezitijatskog za vrijeme Velikog Ilirskog ustanka do jeseni 8. god. n. e. 

Dezitijatska politija se prvi put suočila sa rimskim oružanim snagama nakon što je 
početkom 33. god. p. n. e. Oktavijanova kampanja konačno uspjela slomiti otpor Delmata i tako 
omogučiti rimski vojni prodor u kontinentalnu unutrašnjost Zapadnog Balkana. U okviru rimske 
provincije Ilirik ( Шупсит ) dezitijatska politija je imala status peregrinske civitas, koja je uspjela 
sačuvati unutarnju autonomiju i autohtone političke institucije. Naravno ta autonomija je bila 
organičena i subordinirana rimskim državnim i provincijskim institucijama, što je podrazumijevalo 
izvršavanje čitavog niza obaveza koje nisu imale samo političko značenje. Sudeći po procesima koji 
su se odvijali za vrijeme augustovskog sustava, kao i po podacima iz izvorne građe, Dezitijatima su 
kao uostalom i drugim autohtonim narodima iz unutrašnjosti provincije Ilirik najteže padale 
fiskalno - gospodarske obaveze. Najveći razlog nezadovoljstva domorodaca je proizlazio iz činjenice 
da su se ove zajednice iznenada našle „prebaćene" iz sustava naturalnog gospodarstva u sustav 
robno - novčanog gospodarstva. Augustovski režim je nesumnjivo donio pozitivne promjene u 
fiskalni sustav, smanjujući zloupotrebe tako karakteristične za republikansko doba. Međutim za 
ilirske kontinentalne domorodačke zajednice radikalni ulazak u razvijeni robno-novčani sustav sa 

bilo kakvim fiskalnim obavezama, makar i reformiranim i poboljšanim, nesumnjivo je značio teško 
breme. Naglo i vidljivo gospodarstvo osiromašenje domorodačkih zajednica nije samo uvjetovala 
pojava „skupog novca" nastala kao posljedica potrebe za izmirivanjem fiskalnih obaveza, nego i 
čitavog niza drugih razloga kao što su nelojalna konkurencija stranih trgovaca, eksploatacija 
rudnog bogatstva, socijalno raslojavanje, oduzimanje plodnih zemljišta, moguče i korupcija 
provincijskih činovnika i sl. Sve su to bili uzroci pojačanog nezadovoljstva dezitijatske populacije 
prema rimskoj državnoj i provincijskoj upravi. Sada se samo čekao povod, okidač koji bi to 
nezadovoljstvo pretvorio u oružanu bunu, I onda je došla ofenziva na Markomaniju, i novačenje 
domorodaca u svrhu njihovog slanja na transdanubijska ratišta. Okupljanje novaka je pružilo 
priliku za zajednički nastup nezadovoljnih domorodaca, čemu je sudeći po Kasiju Dionu 
nesumnjivo doprinosio Baton Dezitijatski. Radi zemljopisne pozicije Gornje Bosne, aktivnosti 
Batona Dezitijatskog i pravaca i brzine napredovanja prvotne skupine ustanika, nastale iz redova 
pobunjenih novaka, moglo bi se pretpostaviti da se tabor okupljanja novaka nalazio upravo na 
dezitijatskom području. Otada je i sudbina dezitijatskog naroda i njegove politije neizostavno 
povezana sa sudbinom ustanka u njegovoj cjelini. Dezitijatski vojni kontigent ukupnoj ustaničkoj 
oružanoj snazi je sigurno bila iznimna, i moguće je predstavljala njenu okosnicu najviše možda iz 
činjenice da je njihov dužnosnik bio i vrhovni vojvoda ustanka. Pošto se dezitijatsko područje od 
proljeća 6. god. n. e. pa sve do ljeta 9. god. n. e., nalazilo u dubokoj pozadini ustaničkog 
„oslobođenog" teritorija, dezitijatske jedinice su, po samoj prirodi stvari, morale više služiti kao 
mobilni odred spreman da bude na stalnoj „usluzi" Batona Dezitijatskog. Tako bi se u neku ruku 
preko itinerarija Batona Dezitijatskog u toku ustanka moglo pratiti i kretanje dezitijatskih jedinica 
u okviru ustaničke oružane sile i učešće u borbama. U toku prve godine rata Baton Dezitijatski je 
bio vrlo aktivan. Na samom početku rata, pobunjeni novaci i njima pridruženi drugi domorodci 
neposredno predvođeni Batonom Dezitijatskim su nesupješno pokušali zauzeti Salonu. Nakon 
bitke za Salonu, ova ustanička kolona se uputila sjeverozapadnim pravcem prema Sisciji, i sukobila 
se sa XX. Legijom kojom je tada zapovijedao još uvijek oficijelni namjesnik Ilirika Valerije 
Mesalinus. Inaće XX. Legija je bila prethodnica Tiberijeve borbene grupe koja se povlačila sa 
Dunava. Nakon toga se Baton Dezitijatski uputio u panonski bazen gdje sklapa savezništvo sa 
drugim središtem ustanka na breučkom teritoriju, usput utvrđujući se na planini Alma. Naredne 7. 
god. n. e. Dezitijati su se vjerojatno borili i u bitci u Vulkajskim močvarama, kada su združene 
ustaničke snage pokušale da iznenadnim napadom poraze borbenu grupu (pet legija, veliki broj 




auksilijarnih jedinica i trački konjanici pod zapovjedništvom Aula Cecine Severa i Plaucija Silvana) 
koja se sa istočne bojišnice, iz pravca Sirmijuma probijala prema Sisciji. 

Uz samo izbijanje ustanka, vjerojatno bi i zbivanja vezana za odmetnuće Batona Breučkog i 
njegovo kažnjavanje važila kao vrijeme najznačajnijeg eksponiranja dezitijatskog elementa za 
vrijeme cjelokupnog trajanja ratnih zbivanja. Sporazumna predaja Batona Breučkog vrhovnom 
rimskom zapovjedniku na ilirskom ratištu Tiberiju u kolovozu 8. god. n. e. (negdje na obali donjeg 
toka rijeke Bosne), pokrenula je i reakciju od strane Batona Dezitijatskog sa ciljem očuvanja 
općeustaničkog Saveza. Na osnovi podataka Kasija Diona, taj proces reakcije mogao bi se 
rekonstruirati na sljedeći način : 

Baton Dezitijatski je na panonsko područje prodro sa upravo mobilnim kontigentom ustaničkih 
snaga, postavio je zasjedu i porazio odmetnutog Batona Breučkog, zatim je zahtijevao njegovog 
izručenje od lokalne zajednice, što je uostalom i dobio. Nakon izručenja, desio se najinteresantniji 
dio zbivanja vezanih za Veliki ilirski ustanak od 6. do 9. god. n. e., jer se preko njega može pokušati 
rekonstruirati i političko- društveno uređenje dezitijatske politije, ali i struktura općeustaničkog 
Saveza, kao i eventualno pretpostaviti ciljeve postojanja općeustaničkog Saveza. Znači Baton 
Dezitijatski je kažnjavanje nekadašnjeg kolege u vrhovnom zapovjedništvu nad općeustaničkim 
Savezom prepustio skupštini vojnika, koja je u formi narodnog suda izrekla ili izglasala smrtnu 
presudu svome bivšem vrhovnom vojvodi. Sudeći po ovome podatku, Baton Dezitijatski je smatrao 
shodnim da sazove vojničku skupštinu (koja se može smatrati i nekom vrstom i narodne 
skupštine, naravno u protohistorijskom smislu) za donošenje jedine legalne i obavezne odluke po 
pitanju ovog, po ustanike i njihov Savez, krupnog delikta. To bi praktično vojničku/narodnu 
skupštinu stavljalo kao vrhovnu suverenu instituciju općeustaničkog Saveza, i formalno i praktično 
nadređenu instituciji vrhovnih vojvoda. Ako bi se pretpostavilo da su dobar dio te vojničke 
skupštine sačinjavali Dezitijati, jer su upravo mobilne jedinice bile te koje su upale na breučko- 
panonsko područje, onda bi se mogao izvući zaključak da je i političko uređenje dezitijatske politije 
bazirano na suverenoj moći vojničke/narodne skupštine, a ne na monarhističkim ili oligarhijskim 
institucijama. Dodatnu potvrdu izrečenoj tvrdnji davala bi i činjenica da je Batonu Dezitijatskom 
bilo sasvim normalno i opravdano da sazove vojničku skupštinu kao vrhovno tijelo koje može izreći 
i smrtnu kaznu jednom od dvojice vrhovnih vojvoda (drugi je bio on sam). 



Vizija ustaničkog Saveza 




Djelovanje Batona Dezitijatskog u panonskom bazenu u ljeto i jesen 8. god. n. e. i način 
suđenja i presuđivanja Batonu Breučkom otvara još jedno pitanje, a to je vizija opčeustaničkog 
Saveza i cilj borbe protiv Rimske Države. Da li su ustanici ili bar njihova vojna i politička vodstva 
imali viziju i ideal, ili je možda več dogovoreno, da Savez u nekoj svojoj formi postane trajnija 
politička formacija koja bi svoju egzistenciju i funkciju okupljanja autohtonih naroda na prostoru 
ilirskih zemalja nastavila i nakon pretpostavljenog uspješnog završetka rata. I ako jesu kako su ga 
zamišljali-sa kakvom ulogom, ingerencijama i unutarnjom konstitucijom i sa kakvim odnosima 
prema vanjskom svijetu. A možda je Savez trebao da ostane samo privremena ad-hoc formacija, 
stvorena radi ostvarivanja samo jednog cilja-zbacivanja rimske vlasti i protjerivanja Rimljana. 

I več po samom izbijanju ustanka i uslijed toga nestanku rimske uprave u večem dijelu 
Provincije neizostavno se pred ustanike i njihova vodstva pojavila potreba za reorganizacijom 
vojnog i političkog ustrojstva na ustaničkom oslobođenom prostoru. Prvi korak je bio uvezivanje 
svih ustaničkih pokreta i snaga u jedan, zajednički Savez. Opčeustanički Savez je konačno uobličen 
dogovorom sa Batonom Breučkim kojim su njih dvojica podijelila vrhovna zapovjedništva, čime je 
prvi put na Zapadnom Balkanu stvoreno vojno i političko jedinstvo. Pa i nakon pada Panonije u 
jesen 8. god. n. e., smanjeni Savez i dalje nastavlja da postoji. Ali postavlja se pitanje da li je taj 
Savez bio samo vojno savezništvo, ili je imao i karaktere političke veze koja bi bila nadređena 
njegovim članicama. Na osnovi cjelokupnog ponašanja Batona Dezitijatskog koje se iščitava u 
izvornoj građi, moglo bi se sa velikim stupnjem vjerojatnoče pretpostaviti da je postojala određena 
vizija uspostave ne samo običnog vojnog ad - hoc savezništva čitavog niza pobunjenih 
domorodačkih politija, nego da su postojale i ideje o političkoj povezanosti sa trajnijim efektom. 
Uostalom Baton Dezitijatski i inicira stvaranje opčeustaničkog Saveza, saziva njegove institucije, 
žestoko se protivi odmetnuću pojedinih politija ili njihovih predstavnika, on je praktično priznati 
ne samo vojni nego i politički lider općeustaničkog Saveza i prisutan je skoro svim bojišnim 
linijama... I reakcija Batona Dezitijatskog na izdaju drugog Batona i izručenje Pinesa i davanje 
prednosti institucionaliziranoj osudi i kažnjavanju Batona Breučkog od strane skupštine vojnika 
dokazuje da je Baton Dezitijatski imao neku jasniju i odlučniju viziju Saveza, njegove uloge i 
aktivnosti. Isticanjem značaja jedne od institucije, u dotičnom slučaju skupštine vojnika, tako što 
joj se prepušta odlučivanje po jednom vrlo bitnom pitanju kao što je sudbina jednog od vojvoda 
ustanka ne predstavlja samo realizaciju već možda propisanih odredaba običajnog prava i 
domorodačkog zakonodavstva koja bi se ticala ovog pitanja (možda samo onog koji su primjenjivali 




Dezitijati) nego i želju drugog vojvode da ta institucija postane bitna sa širokim opsegom prava i 
odgovornosti. Baton Dezitijatski ujedno toj skupštini vojnika pokušava time što pred nju iznosi 
predmet koji se tiče čitavog Saveza i ustanka dati i karakter opčesavezničke institucije. Kako se 
samim tim čini možda je Baton Dezitijatsko stvarno doživljavao i vidio u svojim najoptimističnijim 
vizijama Savez kao nešto trajniju formaciju stvorenu na zgarištu provincije Ilirik. Ona bi okupljala 
autohtone narode spomenute provincije, koji bi uz zadržavanje svoga prepoznatljivog narodnosnog 
i političkog identiteta raspolagali i sa nekim zajedničkim institucijama, trajnijeg karaktera. Uslijed 
te svoje ideje i programa on je možda toliko težio da zauzme veče urbane centre, a sve kako bi 
pobuni dao jasniji cilj i osigurao postratnu egzistenciju zajedništva dostignutog u ratu i da što više 
umanji unutarnje centrifugalne sile i narodnosne partikularizme (npr. sazivanjem zajedničkih 
skupština koje bi odlučivale o vrlo bitnim i odlučujučim pitanjima ). 42 Upravo na primjeru njegovog 
sazivanja vojničke/narodne skupštine koja sudi i presuđuje jednom od dvojice vrhovnih vojvoda, 
uviđa se njegova težnja za isticanjem tih zajedničkih institucija koje bi trebale predstavljati najvišu 
suverenu vlast. Tako bi se jačala i unutarnja kohezija i strukturiranost samoga Saveza, a njegove 
institucije bi postajale nadređene institucijama naroda Ilirika, učesnika u ratu i Savezu. I to se, 
kako se može primijetiti u Dionovom podatku u svezi suđenja Batona Breučkom, pretočilo i u 
praktičnu funkcionalnost što ukazuje da se to i primjenjivalo i poštovalo. To bi značilo da je Baton 
Dezitijatski i uspio, bar u nekom pogledu i privremeno, da prevlada u političkom smislu taj 
partikularizam domačih zajednica i da im «usadi u svijest» poštivanje zajedničkih institucija kao što 
je vojnička/narodna skupština. Način i sama činjenica suđenja Batonu Breučkom, uz sve ostalo, 
ukazuju da je Savez bio jače unutarnje konstitucije, da bismo ga mogli uopče smatrati nekom 
vrstom plemenskog saveza, ali sa još uvijek slabijom razinom povezanosti da bi on bio i politički 
entitet, pa čak i neka neposredno preddržavna politička formacija. Iako je nesumnjivo izvorni 
suverenitet pripadao politijama koje su bile učesnici ustanka, može se smatrati da se i ustanički 



Slične zamisli o jedinstvu više naroda, ali u spomenutom primjeru stanovnika Germanije, u jednoj cjelini 
konfederativnog tipa koja bi ih predstavljala prema vanjskom svijetu imao je sudeći po Tacitu i taj «nesumnjivo 
osloboditelj Germanije» ( liberator haud dubie Germaniae ) Arminije. Međutim zbog velikih unutarnjih proturječnosti 
kao što su narodnosne međugermanske razlike. stare svađe i tradicionalna netrpeljivost, političke suprotnosti, 
divergentni interesi političkih vodstava germanskih naroda, političke nerazvijenosti i nezrelosti društava germanskih 
naroda, ljubomora, sujeta i surevnjivost pojedinaca taj Arminijev projekt nije uspio. Ni takva ličnost kao što je bio 
Arminije sa svim svojim vojničkim i političkim kvalitetama nije mogla da prevaziđe prevelike razlike među 
germanskim narodima, a uslijed čega je to na kraju platio i svojim životom. Arminije je uostalom od IX. mjeseca 9. god. 
n. e. pa sve do smrti 21. god. n. e. vodio borbe ne samo protiv Rimljana i njihovih redovitih pohoda i kaznenih 
ekspedicija nego i protiv čitavog niza germanskih naroda i vođa (npr, svoga tasta isto Heruska Segesta, Marobodua). 
Adgandestrij, prvak Hata nudio je Tiberiju smrt Arminija, a pao je od izdaje svojih rođaka [Tac. Ann. II, 88). 




Savez ipak najviše zahvaljujući stavu Batona Dezitijatskog, razvio do te mjere da je i on u sebi 
sadržavao obrise funkcionalne suverenosti i političke činjenice. 43 I najvažniji detalj je da sa 
njegovom predajom Tiberiju i oficijelno završava Veliki Ilirski ustanak. Zanimljvo je istaći da se i taj 
čin predaje nije desio na matičnom dezitijatskom području. 

Dezitijati u postustaničkom razdoblju 

Dezitijati su prilično stradali u ratu, i to posebice u njegovim zadnjim fazama. Ljudski gubici 
su moguće iznosili i do dvije trećine, dok su materijalni bili tobke prirode da su konačno prekinuli 
kontinuitet naseobinskog načina života (gradinskog tipa) još iz prapovijesti i protohistorije. 44 O 
žestini dezitijatskog otpora dovoljno svjedočanstvo pruža podatak Veleja Paterkula koji kaže da su 
oni uz Piruste pokoreni tek kada su dovedeni skoro do potpunog istrebljenja. Međutim, potrebno 
je istaći da dezitijatska politija nije uništena i da je ona svoj život nastavila i nakon 9. god. n. e. o 
čemu svjedočanstvo pruža Plinije Stariji (III, 143) u svome popisu peregrinskih civitates u 
naronitanskom konventu i natpis ILJug III, 1582 iz Crkvine kod Breze, na kome se spominje 
dezitijatski princeps. 

Na osnovi epigrafskih spomenika sa područja Gornje Bosne i imena koja se tamo pojavljuju 
može se i zaključiti da su i nakon završetka procesa političko - pravne romanizacije velika većina 
Rimljana sa ovoga područja ustvari bili biološki potomci Dezitijata. O procesu, odnosno o obimu, 
vremenu i načinu primanja rimskog građanstva najbolji dokaz pružaju sačuvana imena i osobnosti 
(ukupno 181 osoba+ prefekt Marcel), sakupljenja velikom većinom sa epigrafskih spomenika i 
manjim dijelom iz literarnih vrela. Inače do sada su detektirane dvije municipalne jedinice čija se 



Moguće je i odgovor za veći osjećaj odgovornosti za interese i ideju Saveza kod Dezitijata i drugih epihorskih 
naroda sa dinarskog pojasa naći i u tome što su se oni bar za dva desetljeća nalazili duže u okviru Rimske države i 
provincije u odnosu na narode iz panonskog bazena. Dok je kod «Dinaraca» čitava jedna generacija živjela zajedno u 
okvirima Provincije, u slučaju onog dijela naroda iz Panonije koji su činili okosnicu ustanka 6-9 god. n. e., još su se 
uvijek kao utjecajni i moćni pojedinci u vodstvu tih naroda nalazile osobe koje su te dužnosti obavljale i za vrijeme 
nezavisnosti, kao što je to npr. bio upravo Baton Breučki. Samim tim bi ti pojedinci u svojoj svijesti i viziji još uvijek 
primarno osjećali odgovornost za partikularne interese svojih zajednica, a ne i za zajedničke interese. Iskustvo 
zajedničkog života pod upravnom i administrativnom odgovornosti jedne cjebne občene u vidu provincije Ilirik, i to 
kroz period od skoro 40 godina, imalo je sigurno priličnog utjecaja na preobrazbu shvaćanja primarnih političkih i 
narodnosnih interesa od izričite partikularnosti do onog stupnja kada su se oni vidjeli i u zajedničkom nastupu, 
djelovanju, cilju. Jednostavno rečeno, Dezitijati i drugi «dinarski» narodi su bile duže pod upravom i u okviru jedne šire 
upravno-političke cjeline da im je prenošenje ingerencija i dijela svoje izvorne suverenosti na Savez koji je okupio čitav 
niz drugih politija Ilirika izgledalo normalnije (jer su oni na to više bili navikli) nego što je to bilo u slučaju Breuka i 
drugih politija iz Panonije koji su naknadno uključeni u sastav provincije Ilirik. Uz to i međusobna interakcija dinarsko- 
dalmatinskih naroda je u periodu od 40 godina bila sve sadržajnija i izražajnija. 

44 O biološkim gubicima Dezitijata za vrijeme ustanka v. Mesihović, 2007, 741 - 772 




teritorijalno - upravna jurisdikcija prostirala i preko prostora nekadašnje dezitijatske civitas i to sa 
sjedištima u Aquae (sarajevsko naselje Ilidža) i Bistue (vjerojatno Zenica). Možda je postojala još 
neka municipalna jedinica na području Lepenice (Kreševo, Fojnica, Kiseljak), međutim za sada još 
uvijek za takvu tvrdnju nema dovoljno podataka. 

